97-årig kvinde i Aalborg mistede 28.000 kr

Det er lykkedes en kvinde, der præsenterede sig som sygeplejerske, at franarre en 97-årige nordjysk kvinde 28.000 kr. Kvinden bor i en lejlighed i Magisterparken i Aalborg. Episoden fandt sted tirsdag, men er først anmeldt af en datte onsdag. Kvinden ringede på hos den 97-årige og præsenterede sig som sygeplejerske. Hun havde da også en hvid kitel på og blev lukket ind. Hun begyndte at undersøge den 97-årige, men bad så om at låne et toilet. Kort efter forsvandt hun. Først senere blev det opdaget, at der var taget 28.000 kr. fra pengekasse. Pas på fremmede - Det er en episode, der får os til at advare mod at lukke fremmede ind, hvis deres besøg ikke er aftalt, siger vagtchefen hos Nordjyllands Politi. Politiet har fået et signalement, der fortæller at kvinden er ca. 160 cm høj med sort hår og mørk i huden. Den 97-årige har vurderet hende til at være inder, men hun talte dansk. Hun bar en vaffelternet hvid jakke og tilsvarende bukser. Eventuelle oplysninger om kvinden til politiet på tlf. 114.